เปิดโผ 5 อันดับ คุณโจรชอบนัก ลักทรัพย์ของกรมทางหลวง 
(ภาพจากกรมทางหลวง),อธิบดีกรมทางหลวง เผย 5 อันดับทรัพย์สินหลวงที่ถูกขโมยมากที่สุด ได้แก่ สายไฟ มูลค่ากว่า 1.3 ล้าน พบแขวงทางหลวงสมุทรปราการ ถูกโจรกรรมมากที่สุด มูลค่ากว่า 1 ล้านบาท,เมื่อวันที่ 9 พ.ค. 60 นายธานินทร์ สมบูรณ์ อธิบดีกรมทางหลวง กล่าวว่า สำนักอำนวยความปลอดภัย กรมทางหลวง ได้รวบรวมรายงานข้อมูลการโจรกรรมอุปกรณ์งานทาง ของกรมทางหลวงทั่วประเทศ (76 แขวงทางหลวง) ประจำเดือน มี.ค. 60 สำหรับทรัพย์สินที่ถูกโจรกรรม ได้แก่ สายไฟฟ้า จำนวน 8 แห่ง มูลค่า 1,303,803 บาท,อันดับที่ 2 อุปกรณ์ไฟฟ้า จำนวน 1 แห่ง มูลค่า 155,000 บาท หม้อแปลงไฟฟ้า จำนวน 1 แห่ง มูลค่า 130,000 บาท ตู้ควบคุมไฟฟ้าพร้อมอุปกรณ์ จำนวน 1 แห่ง มูลค่า 7,500 บาท และอื่นๆ จำนวน 1 แห่ง มูลค่า 1,940 บาท รวมมูลค่าความเสียหายทั้งสิ้น 1,598,243 บาท,ทั้งนี้ เมื่อเปรียบเทียบสถิติกับเดือนมี.ค.59 พบว่า อุปกรณ์งานทางถูกโจรกรรมลดลงร้อยละ 37 โดยเฉพาะรั้วลูกกรง ไม้ศาลาทางหลวง ราวสะพานลอย เป้าสะท้อนแสง อุปกรณ์สัญญาณไฟ และอุปกรณ์ป้ายจราจร ตามลำดับ,นอกจากนี้ หากจำแนกตามแขวงทางหลวงที่ถูกโจรกรรม พบว่า แขวงทางหลวงสมุทรปราการได้ถูกโจรกรรมมากที่สุด (1,000,000 บาท) รองลงมาคือ แขวงทางหลวงสระบุรี (228,380 บาท) แขวงทางหลวงสุราษฎร์ธานีที่ 1 (พุนพิน) (198,950 บาท) และแขวงทางหลวงสงขลาที่ 1 (130,000 บาท),ทั้งนี้ กรมทางหลวงได้มีมาตรการในการป้องกันการโจรกรรมและมาตรการเพิ่มเครือข่ายประชาสังคมในการร่วมดูแลรักษาอุปกรณ์งานทาง ซึ่งอุปกรณ์ดังกล่าวมีความสำคัญในการช่วยอำนวยความสะดวกปลอดภัยแก่ผู้ใช้ทาง,อย่างไรก็ตาม ขอความร่วมมือและขอบคุณผู้ใช้ทางและประชาชนผู้อาศัยบริเวณสองข้างทางหลวงที่ได้ช่วยกันดูแลสอดส่องทรัพย์สินของทางราชการในแต่ละพื้นที่อย่างต่อเนื่อง เพื่อป้องกันการโจรกรรมทรัพย์สินงานทางอีกทางหนึ่ง เพื่อเป็นการประหยัดค่าใช้จ่ายงบประมาณแผ่นดินและนำไปพัฒนาทางหลวงได้ต่อไป ทั้งนี้หากประชาชนพบเห็นผู้กระทำผิดหรือสงสัยจะกระทำผิด สามารถแจ้งได้ที่สายด่วนกรมทางหลวง 1586 หรือ ตำรวจทางหลวง 1193
อธิบดีกรมทางหลวง เผย 5 อันดับทรัพย์สินหลวงที่ถูกขโมยมากที่สุด ได้แก่ สายไฟ มูลค่ากว่า 1.3 ล้าน พบแขวงทางหลวงสมุทรปราการ ถูกโจรกรรมมากที่สุด มูลค่ากว่า 1 ล้านบาท 
กรมทางหลวง,ธานินทร์ สมบูรณ์,โจรขโมยของหลวง,โจรกรรม,สายไฟ